Title: Hlavičkový papier
Subject: DFNsP
Author: Detská fakultná nemocnoca s poliklinikou
Last saved by: Jana Kosárová

Predkladacia   správa

k návrhu nariadenia vlády Slovenskej republiky o minimálnych bezpečnostných a zdravotných požiadavkách  pri práci s bremenami

	Ministerstvo zdravotníctva Slovenskej republiky vypracovalo návrh nariadenia vlády o minimálnych požiadavkách na bezpečnosť a ochranu zdravia pri práci s bremenami. Splnenie úlohy vyplýva z Plánu legislatívnych úloh vlády Slovenskej republiky na rok 2001. Úloha je v pláne zaradená pod poradovým číslom 12 na marec. Zároveň splnenie tejto úlohy vyplýva ministrovi zdravotníctva Slovenskej republiky aj z uznesenia vlády Slovenskej republiky č. 17 z 10. januára 2001 k prioritným úlohám vlády Slovenskej republiky  vyplývajúcim z Pravidelnej správy Európskej komisie o pripravenosti Slovenskej republiky na členstvo v Európskej únii z 8. novembra 2000, bod B. 138.
	Návrh nariadenia predložil odbor legislatívny na vnútrorezortné pripomienkové konanie. Pripomienky, ktoré jednotlivé sekcie uplatnili neboli zásadného charakteru a boli zapracované do textu návrhu.
	Odbor legislatívny predložil návrh nariadenia vlády na medzirezortné pripomienkové konanie listom číslo: M/651/2001 zo dňa 13. februára 2001 s termínom na uplatnenie pripomienok do 22. februára 2001. Návrh nariadenia bol rozoslaný 62 subjektom a na vedomie podpredsedom vlády Slovenskej republiky, Úradu vlády Slovenskej republiky, sekcii vládnej legislatívy, Kancelárii prezidenta Slovenskej republiky a Národnej rade Slovenskej republiky, výboru pre zdravotníctvo a sociálne veci. Pripomienky uplatnilo 14 subjektov a z tohto počtu Ministerstvo práce, sociálnych vecí a rodiny Slovenskej republiky, Ministerstvo financií Slovenskej republiky, Konfederácia odborových zväzov Slovenskej republiky uplatnili zásadné pripomienky. Na základe uvedeného odbor legislatívny pozval na 8. marca 2001 listom číslo: SSZS:250/2001/OL/Lh zo dňa 6. 3. 2001 vymenované rezorty na rokovanie za účelom odstránenia rozporov, aby bolo možné pokračovať v legislatívnom procese a materiál predložiť na rokovanie vlády Slovenskej republiky.  Na predmetnom rokovaní boli rozpory odstránené.
	Dňa 29. 3. 2001 sa uskutočnilo prerokovanie nariadenia vlády v Legislatívnej rade vlády Slovenskej republiky, pričom uplatnené pripomienky boli akceptované a zapracované.
	Dňa 5. 4. 2001 bolo v Pracovnej skupine Rady hospodárskej a sociálnej dohody Slovenskej republiky pre bezpečnosť a ochranu zdravia pri práci prerokované nariadenie vlády a pripomienky, ktoré boli uplatnené na predmetnom rokovaní boli zapracované.
	V Rade hospodárskej a sociálnej dohody Slovenskej republiky bolo dňa 12. 4. 2001 prerokované nariadenie vlády a uplatnené pripomienky boli zapracované.

Dôvodová správa

Všeobecná časť

	Cieľom navrhovanej právnej úpravy je všeobecne záväzným právnym predpisom ustanoviť  minimálne požiadavky na bezpečnosť a ochranu zdravia pri ručnej manipulácii s bremenami. Nariadenie vlády sa vydáva na vykonanie zákona Národnej rada Slovenskej republiky č. 330/1996 Z. z. o bezpečnosti a ochrane zdravia pri práci v znení zákona č. 95/2000 Z. z. o inšpekcii práce a o zmene a doplnení niektorých zákonov.
	Napriek pokročilej mechanizácii výrobných procesov a služieb pretrvávajú v prevádzkovej praxi veľmi často práce s vysokým podielom ručnej manipulácie s bremenami. Táto práca je v mnohých prípadoch spojená s rizikom akútnych a chronických poškodení podpornopohybovej sústavy, najmä chrbtice, ktoré v konečnom dôsledku vedú k zvyšovaniu práceneschopnosti, k vzniku ochorení podmienených prácou a k čiastočnej alebo trvalej invalidizácii zamestnancov so všetkými dôsledkami v sociálnej, zdravotnej a ekonomickej sfére.
	Finančné náklady, ktoré si vyžiada zavádzanie technológií, pracovných postupov a mechanizačných prostriedkov na odstránenie nadmerného fyzického zaťaženia pri ručnej manipulácii s bremenami v jednotlivých odvetviach výrobnej činnosti a služieb nemožno predbežne bez objektívnej a podrobnej analýzy aktuálneho stavu vyčísliť. Odstránenie alebo obmedzenie zo zdravotného hľadiska nežiadúcej ručnej manipulácie s bremenami prinesie významné úspory vo vynakladaných prostriedkoch na odstránenie alebo kompenzáciu následkov nadmerného zaťažovania podpornopohybovej sústavy najmä chrbtice (práceneschopnosť, náklady na liečbu a rehabilitáciu, zmeny pracovnej schopnosti, invalidizácia a pod. ).
	Návrh nariadenia vlády je v súlade s Ústavou Slovenskej republiky a so zákonom, na vykonanie ktorého sa vydáva.
	Návrh nariadenia vlády je v súlade so smernicou 90/269/EHS o minimálnych bezpečnostných a požiadavkách pri ručnej manipulácii s bremenami najmä, ak existuje nebezpečenstvo poškodenia bedrovej chrbtice zamestnancov, ktorá je štvrtou individuálnou smernicou v zmysle čl. 16 ods. (1) smernice 89/391/EHS. Nad rámec minimálnych požiadaviek smernice sú v prílohe č. 3 písm. a), b) a c) k tomuto nariadeniu vlády uvedené odporúčané limitné hodnoty pre ručnú manipuláciu bremien.

Osobitná časť

1. K § 1
Vymedzuje predmet nariadenia vlády

2. K § 2
Definuje predmet nariadenia vo vzťahu k riziku poškodenia zdravia.

3. K § 3
Vyžaduje od zamestnávateľa také organizačné opatrenia alebo primerané prostriedky, aby sa obmedzila alebo vylúčila ručná manipulácia s bremenami a tým ohrozenie zdravia.
Ukladá zamestnávateľovi zohľadniť pri opatreniach na zníženie zdravotného rizika pri ručnej manipulácii s bremenami individuálne rizikové faktory uvedené v prílohe č. 2 k tomuto nariadeniu vlády.

4. K § 4
Ukladá zamestnávateľovi povinnosti na úseku ochrany zdravia pri práci, najmä vyhodnotenie podmienok práce a prijatie opatrení na zníženie rizika a zohľadnenie odporúčaných limitných hodnôt v prípade nemožnosti vylúčenia ručnej manipulácie zamestnancov s bremenami.

5. K § 5
Ukladá zamestnávateľovi povinnosť zohľadňovať podmienky ručnej práce s bremenami u žien a mladistvých. Požiadavky Dohovoru č. 127 o maximálnej povolenej hmotnosti prepravovanej jedným zamestnancom, ktorý prijala Medzinárodná konferencia práce na svojom 51. zasadnutí zo dňa 28. 6. 1967 a Doporučenia č. 128 zo dňa 7. 6. 1967 o maximálnej povolenej hmotnosti prepravovanej jedným zamestnancom.

6. K § 6, 7
Vyžadujú aj povinnosť zamestnávateľa informovať zamestnancov o všetkých opatreniach vykonávaných v záujme bezpečnosti a ochrany zdravia a zabezpečiť aktívnu účasť zamestnancov a ich zástupcov pri riešení problematiky ochrany zdravia a bezpečnosti práce pri ručnej manipulácii s bremenami.

7. K Prílohe č. 1
Obsahuje referenčné faktory, charakterizujúce bremeno z hľadiska možnosti poškodenia podpornopohybovej sústavy najmä chrbtice, ako i ďalšie faktory, ktoré sa môžu podieľať na vzniku tohoto poškodenia.

9. K Prílohe č. 2
Vymedzuje individuálne rizikové faktory

10. K Prílohe č. 3
Stanovuje smerné hmotnostné hodnoty oboma rukami zdvíhaných a prenášaných bremien a maximálna hmotnosť bremena pre mužov a ženy rôznych vekových kategórií v základnej polohe postojačky a pri priaznivých a nepriaznivých podmienkach v trvaní maximálne 1 hodinu za zmenu ako i smerné hmotnostné hodnoty  pre zdvíhanie a prenášanie bremien pre ženy a pre mladistvých v základnej polohe  postojačky.

TABUĽKA ZHODY
Návrhu zákona s právom Európskej únie

SMERNICA RADY z 29. mája 1990o minimálnych bezpečnostných a požiadavkách pri ručnej manipulácii s bremenami najmä, ak existuje nebezpečenstvo poškodenia lumbálnej chrbtice pracovníkov (štvrtá individuálna smernica v zmysle článku 16 (1) smernice 89/391/EHS)
(90/269/EHS)

COUNCIL DIRECTIVE of 29. May 1990 on the minimum health and safety requirements for the manual handling of loads where there is a risk particularly of back injury to workers (fourth individual directive within the meaning of Article 16 (1) of Directive 89/391/EEC)
(/EEC)

Nariadenie vlády č....../2001 Z. z. o minimálnych bezpečnostných a zdravotných požiadavkách  pri práci s bremenami

-	zákon č. 65/1965 Zb. Zákonník práce v znení neskorších predpisov
-	zákon č. 297/1999 Z. z. , ktorým sa mení  a dopĺňa Zákonník práce
-	vyhláška Slovenského úradu bezpečnosti práce a Slovenského banského úradu č. 374/1990 Zb.  o bezpečnosti práce a technických zariadení pri stavebných prácach
-	vyhláška Ministerstva školstva Slovenskej socialistickej republiky č. 2/1987 Zb. o školách pre mládež vyžadujúcu osobitnú starostlivosť
-	Záväzné opatrenie Ministerstva zdravotníctva Slovenskej socialistickej republiky č. 17/1976 Zb. Smernice o hygienických požiadavkách na stacionárne stroje
-	zákon Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov
-	zákon č. 95/2000 Z. z. o inšpekcii práce a o zmene a doplnení niektorých zákonov 
-	zákon Národnej rady Slovenskej republiky č. 330/1996 Z. z. o bezpečnosti a ochrane zdravia pri práci v znení zákona č. 95/2000 Z. z. o inšpekcii práce a o zmene a doplnení niektorých zákonov
-	vyhláška Slovenského úradu bezpečnosti práce č. 59/1982 Zb., ktorou sa určujú základné požiadavky na zaistenie bezpečnosti práce a technických zariadení v znení vyhlášky č. 454/1990 Zb.
-

VYSVETLIVKY K TEXTU (podľa inštrukcií ÚV SR)

K stĺpcu č. 3:
N – bežná transpozícia – znamená, že ustanovenie uvedené v právnom predpise EÚ je povinné (záväzné) a musí sa transponovať do právneho poriadku SR vo svojej podstate

O – transpozícia s možnosťou voľby – znamená, že  ustanovenie uvedené v právnom predpise EÚ je povinné (záväzné) a musí sa transponovať do právneho poriadku SR vo svojej podstate, ale v samotnom texte obsahuje viac možností na jeho transpozíciu. Napr. smernica ustanovuje povinnosť členských štátov vypracovať správy týkajúce sa určitej činnosti, podľa úvahy, jedným z nasledujúcich spôsobov:
a)	vypracovaním správy aspoň raz za rok o určitých výdavkoch spolu s vypracovaním prehľadu o iných výdavkoch,
b)	vypracovaním správy o všetkých výdavkoch aspoň 4-krát do roka  

D – transpozícia podľa úvahy (dobrovoľná) – znamená, že ustanovenie uvedené v právnom predpise EÚ sa môže, ale nemusí transponovať do právneho poriadku SR. Napr. smernica ustanovuje, že určitá úverová inštitúcia, ktorá si nesplnila svoje záväzky   vyplývajúce jej z právnych predpisov EÚ, sa môže zapojiť do určitej schémy iba vtedy, ak dostane výslovný súhlas od príslušných orgánov

n.a. – transpozícia sa neuskutočňuje – znamená, že príslušné ustanovenie nie je potrebné transponovať. Napr. v smernici je uvedené ustanovenie: ” Táto smernica je adresovaná členským štátom”.

K stĺpcu č. 7:
Y – úplná zhoda
P – čiastočná zhoda
N – žiadna zhoda v prípade, keď ešte nedošlo k transpozícii, ale príde k nej v budúcnosti
O – transpozícia sa nepredpokladá v prípade, keď príslušné ustanovenie ani v budúcnosti nebude aproximované s ustanoveniami  právnych aktov EÚ, preto, že k nim nemá žiadnu relevanciu.

1 | 2 | 3 | 4 | 5 | 6 | 7 | 8 | 9

ČASŤ I
VŠEOBECNÉ USTANOVENIA

čl. 1
ods. 1

Predmet
1. Táto smernica, ktorá je štvrtou individuálnou smernicou v zmysle článku 16 (1) smernice 89/391/EHS ustanovuje minimálne zdravotné a bezpečnostné  požiadavky na ručnú manipuláciu s bremenami, najmä ak existuje nebezpečenstvo poškodenia chrbtice pracovníkov.

N

Návrh  Nariadenia vlády SR

§ 1

Predmet nariadenia
Toto nariadenie vlády  ustanovuje minimálne požiadavky na  bezpečnosť a ochranu zdravia pri práci s bremenami, pri ktorej je riziko  poškodenia podpornopohybovej sústavy,  najmä chrbtice zamestnancov.

Y

MZ SR

čl. 1
ods. 2

2. Ustanovenia smernice 89/391/EHS sú úplne aplikovateľné na celý rozsah uvádzaný v odseku 1, bez toho, aby dochádzalo k obmedzovaniu prísnejších a/alebo špecifických opatrení obsiahnutých v smernici.

čl. 2

Definície
1. Na účely tejto smernice sa pod ručnou manipuláciou s bremenami rozumie akékoľvek premiestňovanie alebo nosenie bremena jedným alebo viacerými pracovníkmi, vrátane jeho zdvíhania, ukladania, strkania, tlačenia, nosenia či posunovania, ktoré z dôvodu svojich vlastností
či nepriaznivých ergonomických podmienok zahŕňa riziko zranenia najmä  chrbtice pracovníkov.

N

§ 2

Práca s bremenami
Na účely tohto nariadenia vlády sa za prácu s bremenami považuje ručná manipulácia, ktorou je každé prenášanie  bremena vrátane ľudí a zvierat jedným zamestnancom alebo viacerými zamestnancami, ako aj jeho držanie, podopieranie, zdvíhanie, ukladanie, tlačenie, ťahanie, nesenie alebo pohybovanie, ktoré  z dôvodu charakteristík  bremena alebo nepriaznivých ergonomických podmienok predstavujú  riziko poškodenia podpornopohybovej sústavy najmä  chrbtice zamestnancov.

Y

MZ SR

ODDIEL III
POVINNOSTI ZAMESTNÁVATEĽOV

čl. 3
ods. 1

Všeobecné opatrenia
1. Zamestnávateľ prijme príslušné organizačné opatrenia alebo bude používať príslušné prostriedky, najmä mechanické vybavenie, aby a predišlo nutnosti ručnej manipulácie s bremenom pracovníkmi.

N

§ 3
ods. (1)

Všeobecné ustanovenia
(1) Zamestnávateľ zabezpečí používanie primeraných prostriedkov, najmä mechanických zariadení, aby sa zamestnanec vyhol potrebe práce s bremenami.

Y

MZ SR

čl. 3
ods. 2

2. Tam, kde  nutnosť ručnej manipulácie s bremenom nemôže byť vylúčená,  zamestnávateľ prijme príslušné organizačné opatrenia, použije zodpovedajúce prostriedky alebo vybaví pracovníkov takými prostriedkami, aby sa znížilo riziko obsiahnuté v ručnej manipulácii  bremenami, berúc do úvahy Prílohu I.

N

§ 3
ods. (2)

(2) Ak je práca s bremenami nevyhnutná, zamestnávateľ preukázateľne vykoná  opatrenia, použije primerané prostriedky a zamestnancov vybaví takými prostriedkami, aby sa vylúčilo alebo znížilo riziko poškodenia zdravia spojené s prácou s bremenami, a to s ohľadom na faktory súvisiace s rizikom poškodenia zdravia pri práci s bremenami uvedené v prílohe č. 1 k tomuto nariadeniu vlády a individuálne rizikové faktory uvedené v prílohe č. 2 k tomuto nariadeniu vlády.

Y

MZ SR

čl. 4

Organizácia pracovísk
Kedykoľvek nie je možné vylúčiť potrebu ručnej manipulácie s bremenami, bude zamestnávateľ organizovať pracoviská takým spôsobom, aby táto manipulácia bola  čo možno najbezpečnejšia a pokiaľ možno najmenej riziková pre zdravie pracovníkov:

N

§  4

Organizácia pracoviska a posúdenie zdravotnej spôsobilosti 
     Zamestnávateľ zabezpečí, ak sa nedá vyhnúť práci  s bremenami,  pracovisko  takým spôsobom, aby zamestnanec vykonával  prácu s bremenami s najmenším rizikom poškodenia zdravia;  pred začatím prác

Y

MZ SR

čl. 4 písm. (a) | (a) preskúma, pokiaľ možno dopredu, zdravotné a bezpečnostné podmienky príslušného typu práce a najmä overí vlastnosti bremena, berúc pritom do úvahy Prílohu I; | N | | § 4 písm. a) | a) posúdi a vyhodnotí  zdravotné podmienky a bezpečnosté podmienky daného druhu práce so zohľadnením faktorov uvedených v prílohe č. 1 k tomuto nariadeniu vlády, | Y | MZ SR |

čl. 4
písm. (b)

bude dbať na to, aby sa predišlo alebo znížilo nebezpečenstvo, najmä pokiaľ ide o možnosť poranenia chrbta pracovníkov, a to prijatím príslušných opatrení, berúc do úvahy najmä vlastnosti pracovného prostredia a požiadavky na činnosť, berúc pritom do úvahy Prílohu I.

N

§ 4
písm. b)

b) vylúči alebo zníži riziko poškodenia zdravia  vykonaním potrebných opatrení, pri ktorých sa vezmú do úvahy najmä vlastnosti pracovného prostredia a požiadavky na  činnosť uvedenú v  prílohe č. 1 k tomuto nariadeniu vlády,

Y

MZ SR

| | | | § 4 písm c) | c) zohľadní  smerné hmotnostné hodnoty pre manipuláciu s bremenami, uvedené v prílohe č. 3 k tomuto nariadeniu vlády, | | MZ SR |
| | | | § 4 písm. d) | d) zabezpečí  posúdenie zdravotnej spôsobilosti zamestnancov pre výkon konkrétnej činnosti podľa osobitného predpisu^1) | | MZ SR |
| | | | § 5 ods. (1) | Práca s bremenami  u žien a mladistvých (1) Ženy a mladiství, pokiaľ je to možné, nevykonávajú pravidelnú dlhodobú prácu s bremenami. | | MZ SR |
| | | | § 5 ods. (2) | (2) V prípade, že  práca s bremenami je u žien a mladistvých  nevyhnutná, hmotnosť bremien je uvedená v prílohe č. 3 k tomuto nariadeniu vlády. | | MZ SR |

čl. 5

Odvolávka na Prílohu II.
Pri zavádzaní článku 6 (3) (b) a článkov 14 a 15 smernice č. 89/391/EH a bude brať do úvahy Príloha II.

N

čl. 6
ods. 1

Informovanie  a školenie pracovníkov:
 Rešpektujúc článok 10 smernice č. 89/391/EHS budú pracovníci a/alebo ich zástupcovia informovaní o všetkých opatreniach, ktoré majú byť zavedené podľa tejto smernice a ktoré a týkajú ochrany bezpečnosti a zdravia.
Zamestnávateľ musí zabezpečiť, aby pracovníci a/alebo ich zástupcovia mali k dispozícii všeobecné  údaje a tam, kde je to možné, presné informácie o:
-	hmotnosti bremena ,
-	ťažisku  najťažšej strany v prípade, ak je bremeno excentricky umiestnené v obale.

N

§ 6
ods. (1)

Informovanie a školenie
(1)Zamestnanci,  zástupcovia zamestnancov pre bezpečnosť a ochranu zdravia pri práci a príslušný odborový orgán obdržia potrebné údaje, a ak je to možné, presné informácie o hmotnosti bremena a umiestnení ťažiska bremena v prípade, keď  hmotnosť bremena je rozložená nerovnomerne.

Y

MZ SR

čl. 6
ods. 2

Rešpektujúc článok 12 smernice 89/391/EHS musí zamestnávateľ zabezpečiť, že pracovníkom bude naďalej poskytnuté riadne školenie a informácie o tom, ako s bremenom správne manipulovať a akým rizikám sa pracovníci pritom vytavujú, najmä, pokiaľ by takéto práce neboli uskutočňované právnym spôsobom, berúc pritom do úvahy prílohy I. a II.

N

§ 6
ods.  (2)

(2) Zamestnávateľ zabezpečí  primerané zaškolenie zamestnancov a ich oboznámenie s prácou s bremenami,  so zdravotnými rizikami, ktorým môžu byť vystavení pri nesprávnej manipulácii s ohľadom  na faktory uvedené v prílohách č. 1 a č. 2 k tomuto nariadeniu vlády a poskytne im potrebný zácvik.

Y

MZ SR

čl. 7

Konzultácie s pracovníkmi a účasť pracovníkov
Konzultácie  pracovníkmi a účasť pracovníkov a/alebo ich zástupcov sa bude uskutočňovať v súlade s článkom 11 smernice 89/391/EHS vo všetkých záležitostiach, ktorých sa táto smernica týka, vrátane ich príloh.

N

Y

MZ SR

| | | | § 7 | Účinnosť Toto  nariadenie vlády nadobudne účinnosť 1. Júna 2001. | | MZ SR |

ODDIEL III.
ZMIEŠANÉ USTANOVENIA

čl. 8

Úprava príloh
Úpravy prísne technickej povahy týkajúce a príloh I. a II., ktoré vyplývajú z technického rozvoja a zmien v medzinárodných predpisoch a normách alebo zmien znalostí v oblasti ručnej manipulácie s bremenami, sa budú prijímať v zmysle postupu predpokladaného v článku 17 smernice 89/391/EHS.

čl. 9
ods. 1

Záverečné ustanovenia
1. Členské štáty uvedú do platnosti zákony, iné predpisy a administratívne opatrenia potrebné na dosiahnutie súladu s touto smernicou do 31. decembra 1992. Okamžite o tom budú informovať komisiu.

čl. 9
ods. 2

2.  Členské štáty oznámia komisii znenie základných ustanovení vnútroštátneho práva, ktoré prijmú v oblasti upravenej touto smernicou.

čl. 9
ods. 3

Členské štáty budú podávať komisii každé štyri  roky  správu o praktickom uplatňovaní tejto smernice, kde vždy uvedú stanoviská zamestnávateľov a stanoviská pracovníkov.

Komisia bude informovať Európsky parlament, radu, Hospodársky a sociálny výbor a Poradný výbor pre bezpečnosť, hygienu a ochranu zdravia pri práci.

čl. 9
ods. 4

Komisia bude periodicky podávať správu o uplatňovaní  smernice v zmysle od. 1, 2 a 3  Európskemu parlamentu, rade a Hospodárskemu a sociálnemu výboru

čl. 10

Táto smernica je adresovaná členským štátom.

V Bruseli, 29. mája  1990.
Za radu
predseda
B. AHERN

PRÍLOHA I.

Vzhľadom na uskutočňovanie viaczložkovej analýzy, môžu sa vyskytovať súčasne odvolávky na rôzne faktory uvádzané v prílohách I. a II.

REFERENČNÉ FAKTORY
(článok 3 (2), článok 4 (a) a (b)  a článok 6 (2)

1.	charakteristiky bremena
Ručná manipulácia  bremenom môže predstavovať nebezpečenstvo, najmä pokiaľ ide o poranenie chrbta, ak je bremeno:
-	príliš ťažké alebo príliš veľké,
-	ťažkopádne alebo je ho možno len ťažko uchopiť,
-	nestabilné alebo jeho obsah sa môže ľahko posunúť,
-	umiestnené spôsobom vyžadujúcim, aby bolo uchopené, či aby sa ním manipulovalo v určitej vzdialenosti od tela alebo pri ohýbaní alebo krútení tela,
-	vzhľadom na svoje tvary a/alebo konzistenciu vytvára pri kolízii riziko zranenia pracovníkov.

1.	Požadované fyzické úsilie
Fyzické úsilie môže predstavovať nebezpečenstvo, najmä zranenie chrbta, ak je:
-	nadmieru intenzívne,
-	dosiahnuteľné len krútivým pohybom trupu,
-	pravdepodobné, že dôjde k náhlemu pohybu bremena,
-	vykonávané telom v nestabilnej pozícii.

1.	Vlastnosti pracovného prostredia
Vlastnosti pracovného prostredia môžu zvýšiť nebezpečenstvo, najmä pokiaľ ide o poranenie chrbta, ak:
-	nie je dostatok priestoru, najmä vertikálne, pre uskutočňovanie činnosti
-	podlaha    je nerovná a predstavuje nebezpečenstvo zakopnutia alebo je klzká v súvislosti  obuvou pracovníka,
-	úroveň podlahy sa mení, čo vyžaduje manipuláciu s bremenom v rôznych úrovniach,
-	podlaha, či opora  nôh sú nestabilné,
-	teplota, vlhkosť či vetranie sú nevyhovujúce

4. Požiadavky činnosti
Činnosť môže predstavovať riziko, najmä pokiaľ ide o zranenie chrbta, ak zahŕňa jednu alebo viacero z nasledujúcich požiadaviek:
-	nadmieru časté alebo nadmieru dlhé fyzické úsilie, zahŕňajúce najmä chrbticu,
-	nedostatočný telesný odpočinok, či prestávku na zotavenie,
-	nadmerné zdvíhacie, spúšťacie alebo prenášacie vzdialenosti,
-	rýchlosť práce udávanú pracovným procesom, ktorý nemôže byť pracovníkom menený.

PRÍLOHA II.

Vzhľadom na uskutočňovanie viaczložkovej analýzy, môžu sa vyskytovať súčasne odvolávky na rôzne faktory uvádzané v prílohách I. a II.

INDIVIDUÁLNE RIZIKOVÉ FAKTORY

(články 5 a 6 (2)

Pracovník sa môže dostať do rizika, ak:
-	je fyzicky nespôsobilý uskutočňovať príslušný pracovný úkon,
-	má na sebe nevhodný odev, obuv, či iné osobné predmety,
-	nemá adekvátne či zodpovedajúce znalosti alebo školenie.

N

Príloha č. 1
K nariadeniu vlády
Č. ........./2001 Z. z.

Faktory súvisiace s rizikom poškodenia zdravia pri práci s bremenami

Faktory súvisiace s rizikom poškodenia podpornopohybovej sústavy pri ručnej manipulácii s bremenami sú najmä

1. Vlastnosti bremena
Ručná manipulácia môže predstavovať riziko poškodenia podpornopohybovej sústavy najmä  chrbtice ak je bremeno
a)	príliš ťažké, alebo príliš veľké,
b)	neskladné alebo ťažko uchopiteľné
c)	nestabilné alebo jeho obsah sa môže premiestňovať,
d)	umiestnené v takej polohe, že je ho potrebné držať  alebo s ním manipulovať v určitej vzdialenosti od tela, alebo je potrebné pri manipulácii s ním sa nakláňať alebo vytáčať trup
e)	vzhľadom na jeho tvar, obsah alebo konzistenciu také, že môže spôsobiť poranenie zamestnancov, najmä v prípade kolízie.

2. Fyzická námaha
Fyzická námaha môže predstavovať riziko poškodenia podpornopohybovej sústavy, najmä chrbtice, ak je
a)	nadmerná,
b)	dosahovaná iba otáčavým pohybom trupu,
c)	pravdepodobnosť, že dôjde k neočakávanému pohybu bremena,
d)	manipulácia s bremenom uskutočňovaná v nestabilnej alebo nefyziologickej polohe tela.

3.Pracovné prostredie
Pracovné prostredie môže zvýšiť riziko poškodenia podpornopohybovej sústavy, najmä chrbtice, ak
a)	nie je dostatok priestoru pre uskutočňovanie činnosti, najmä vo vertikálnom smere,
b)	podlaha je nerovná tak, že vzniká riziko zakopnutia alebo je klzká vzhľadom na obuv zamestnnca,
c)	miesto v pracovnom prostredí neumožňuje zamestnancovi manipulovať s bremenami v bezpečnej výške alebo v správnej polohe,
d)	úroveň podlahy alebo pracovného povrchu sa mení, v dôsledku čoho je nutné manipulovať s bremenami na rôznych úrovniach,
e)	podlaha alebo opora nôh sú nestabilné,
f)	osvetlenie, teplota, vlhkosť alebo vetranie sú nevyhovujúce.

1.	4.Požiadavky na činnosť
Činnosť môže predstavovať riziko,  pokiaľ ide o poškodenie podpornopohybovej sústavy najmä chrbtice, ak zahŕňa jednu alebo viacero z nasledovných podmienok
a)	príliš častá alebo z hľadiska trvania príliš dlhá fyzická záťaž, namáhajúca podpornopohybovú sústavu, najmä chrbticu,
b)	nedostatočný telesný odpočinok alebo čas potrebný na zotavenie,
c)	nadmerné vzdialenosti pri zdvíhaní, spúšťaní alebo prenášaní bremena,
d)	vnútené tempo práce pri pracovnom procese, ktoré nemôže zamestnanec meniť.

Príloha č. 2
K nariadeniu vlády
Č. ........./2001 Z. z.

Individuálne rizikové faktory 

Pri práci s bremenami môže byť zamestnanec ohrozený poškodením  podpornopohybovej sústavy, najmä chrbtice, ak

a)	je fyzicky a zdravotne nespôsobilý uskutočňovať príslušný pracovný úkon,
b)	má nevhodný odev a obuv a iné osobné vybavenie,
c) nemá zodpovedajúce alebo primerané vedomosti a zácvik.

Riziko poškodenia podpornopohybovej sústavy, najmä chrbtice zamestnancov pri práci s bremenami môžu súčasne podmieniť viaceré faktory uvedené v prílohách č. 1 a č. 2 k tomuto nariadeniu vlády.

Príloha č. 3
K nariadeniu vlády
Č. ........./2001 Z. z.

a) Smerné hmotnostné hodnoty oboma rukami zdvíhaných a prenášaných bremien a maximálna hmotnosť bremena pre mužov a ženy rôznych vekových kategórií v základnej polohe postojačky a pri priaznivých a nepriaznivých podmienkach v trvaní maximálne 1 hodinu za zmenu.
b) Smerné hmotnostné hodnoty pre zdvíhanie a prenášanie bremien pre ženy v základnej polohe postojačky
c) Smerné hmotnostné hodnoty pre zdvíhanie a prenášanie bremien pre mladistvých v základnej polohe postojačky

Y

MZ SR

90/269/EHS